**FIȘĂ DE LUCRU**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de zece puncte.**

**Citeşte următorul fragment:**

PIESA IN TREI ACTE

Personajele

ACTUL I

AVOCATUL HELMER

NORA, soţia lui

DOCTORUL RANK

DOAMNA LINDE

AVOCATUL KROGSTAD

CEI TREI COPII AI LUI HELMER

ANNE-MARIE, bonă la soţii Helmer

SERVITOAREA

UN COMISIONAR

(Acţiunea se desfăşoară în locuinţa familiei Helmer). (Un interior confortabil, mobilat cu gust, fără însă a fi luxos. In dreapta, în fund, o uşă dă în antreu; o altă uşă în fund, la stînga, dă în biroul lui Helmer. Intre aceste două uşi, un pian. In mijlocul peretelui din stânga, o uşă şi mult mai în faţă, spre scenă, o fereastră. Lângă fereastră, o masă rotundă cu fotolii şi o canapeluţă. Pe peretele din dreapta, ceva mai spre fund, o uşă şi, pe acelaşi perete, mai spre primul plan, un şemineu cu două fotolii şi un balansoar în faţă. între şemineu şi uşa laterală, o măsuţă. Pe pereţi, gravuri de aramă. O etajeră cu obiecte de porţelan şi alte bibelouri; o bibliotecă micuţă cu cărţi legate luxos. Covoare pe podea; foc în sobă. Zi de iarnă. Se aude soneria în antreu; apoi cum se deschide uşa. Nora intră în cameră, fredonând voioasă; e îmbrăcată cu pălărie şi palton; duce multe pachete, pe care le aşază pe masa din dreapta. Lasă după ea uşa de la antreu deschisă. Se vede prin uşa deschisă un comisionar aducând un pom de Crăciun şi dând un coş servitoarei care a deschis.)

NORA: Helene, ascunde pomul de Crăciun. În nici un caz să nu-1 vadă copiii până deseară, când va fi împodobit. (Către comisionar, scoţându-şi portmoneul.) Cât face?

COMISIONARUL: Cincizeci.

NORA: Poftim o coroană. Nu, păstrează restul. (Comisionarul mulţumeşte şi pleacă. Nora închide uşa. Continuă să zâmbească plină de mulţumire în timp ce-şi scoate paltonul şi pălăria. Scoate din buzunar o pungă cu praline şi mănâncă vreo două; pe urmă, se apropie cu precauţie şi ascultă la uşa biroului lui Helmer.) A, e acasă. (Fredonează din nou, îndreptându-se spre masa din dreapta.)

HELMER (din camera lui): Cine ciripeşte acolo? Ciocârlia mea?

NORA (pe cale să deschidă un pachet): Da, ea e.

HELMER: Şi cine zburdă pe-acolo? Veveriţa mea?

NORA: Da.

HELMER: Când s-a intors veveriţa mea?

NORA: Chiar acuma. *(Bagă punga de praline în buzunar şi se şterge la gură.)* Torvald, vino să vezi ce cumpărături am făcut.

HELMER: Nu mă deranja. *(îndată apoi deschide uşa şi priveşte având încă tocul în mână.)* Cumpărături? Asta numeşti tu cumpărături? Atâtea? Rândunica mea, cum scapă in oraş, iarăşiaruncă banii pe fereastră.

NORA: Dar, Torvald, anul acesta putem şi noi să facem un pic de lux. Este primul nostru Crăciun fără economii.

HELMER: Bine, bine, dar nici risipă nu putem face.

NORA: Sigur, Torvald, insă un pic tot putem risipi, nu-i aşa? Numai un pic. Tu o să ai acum un salariu mare, o să ai mulţi, mulţi bani.

**(Henrik Ibsen, *O casă de păpuși)***

1. **A. Scrie pe foaia de examen, în enunțuri, răspunsul la fiecare dintre următoarele cerințe cu privire la textul dat.**
2. 1. Indică sensul din text al cuvântului ***fredonează*** și al secvenței ***plină de mulțumire***. **1 punct**
3. 2. Menționează, unde se află Helmer,utilizând informaţiile din textul dat. **1 punct**

3. Explică de ce Nora îi cere servitoarei să ascundă pomul de Crăciun, justificându-ți răspunsul cu o secvență semnificativă din textul dat. **2 puncte**

1. 4. Precizează două formule de adresare identificate în fragmentul dat. **1 punct**

5. Prezintă, în 30 – 50 de cuvinte, motivele pentru care Nora consideră că își poate permite un pic de lux, aşa cum reiese din textul dat. **2 puncte**

**B. Prezintă, în minimum 50 de cuvinte, rolul notațiilor autorului în fragmentul dat**. **2 puncte**

**Notă**

Pentru **conținut**, vei primi 1 punct, iar pentru **redactare**, vei primi 1 punct: (utilizarea limbii literare – 0,25 puncte; logica înlănțuirii ideilor – 0,25 puncte; ortografia – 0,25 puncte; punctuaţia – 0,25 puncte). **În vederea acordării punctajului pentru redactare, răspunsul trebuie să aibă minimum 50 de cuvinte şi să dezvolte subiectul propus.**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al al cuvântului și al secvenței date (de exemplu: sensul cuvântului este *îngână*, sensul secvenței este *satisfăcută, mulțumită.*) – 0,25 puncte x 2; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea locului/ spațiului unde se află Helmer (de exemplu: acașă/ în birou etc.) – 0,5 punct; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **1 punct**

**3**. precizarea motivului pentru care Nora îi cere servitoarei să ascundă pomul de Crăciun (ca să nu-l vadă copiii înainte de a fi împodobit) – 1 punct; justificarea răspunsului cu o secvență semnificativă din text (de exemplu*: „În nici un caz să nu-1 vadă copiii până deseară*”;) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. precizarea a două formule de adresare identificate în fragmentul dat (de exemplu: *veverița mea*, *ciocârlia mea*, etc.) – 0,5 puncte; explicare nuanțată/încercare de explicare – 0,25 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **1 punct**

**5**. prezentarea motivelor pentru care Nora consideră că își poate permite un pic de lux: precizarea motivelor (de exemplu: este primul Crăciun fără economii, Helmer o să aibă un salariu mare, o să aibă mulţi, mulţi bani etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**

**B.**

Pentru **conținut** 1 punct: prezentarea rolului notațiilor autorului în fragmentul dat: prezentare adecvată și nuanțată, prin evidențierea rolului notațiilor autorului (de exemplu: indicare a unor detalii scenografice, caracterizare a personajului etc.) – 1 punct/prezentare ezitantă a rolului notațiilor autorului – 0,50 puncte/simpla precizare a rolului notațiilor autorului – 0,25 puncte.

Pentru **redactare** 1 punct: (utilizarea limbii literare – 0,25 puncte; logica înlănțuirii ideilor – 0,25 puncte; ortografia – 0,25 puncte; punctuaţia – 0,25 puncte).

**În vederea acordării punctajului pentru redactare, răspunsul trebuie să aibă minimum 50 de cuvinte şi să dezvolte subiectul propus.**